**ЕЛЕКТРИЧАР - ЕЛЕКТРОИНСТАЛАТЕР**

СТРУКА: ЕЛЕКТРОТЕХНИКА

**Електричари-електроинсталатери** разводе електричне каблове и одржавају електричне мреже у објектима и на далеководима. Они производе, монтирају, контролишу и одржавају електронске склопове, уређаје и опрему, изводе електромонтерске радове и врше потребна мјерења, те одржавају и поправљају уређаје и опрему за аудио технику и видео технику. Након стицања дипломе средње школе биће оспособљени за рад у индустрији и разним организацијама, које имају потребу за њиховим услугама, као и за самосталан рад на електричним инсталацијама.

Требају познавати електронске компоненте и дигиталну електронику. Приликом рутинског сервиса они инсталирају, тестирају и поправљају опрему, како би провјерили да ли исправно  функционише.

Баве се и израдом инсталационог прибора и уређаја, израдом разводних табли, мјерних група, командних табли и пултова. Уграђује и замјењује електрична бројила, склопке, аутомате и уређаје за мјерење.

Поред извођења радова оспособљавају се и за читање и тумачење техничке документације, вођење грађевинске књиге, прибављање дозвола, као и за коришћење проспеката, каталога и техничких описа произвођача опреме.

Предузећа у којим ученици наше школе могу обављати праксу и стицати знања за рад у струци су:

ПИМС ЕЛЕКТРО ОПРЕМА д.о.о. Оџак, Електкродистрибуција Модрича, „Л.Г.Н.Д. ЕЛЕКТРО“ д.о.о. Модрича, ДОО „МД – ЕЛЕКТРО“ Модрича, ЗТР „Гарија“ Модрича, А.Д. „Водовод и канализација – Модрича“ Модрича, као и осталим електро фирмама.

**ПРЕДМЕТИ КОЈИ СЕ ИЗУЧАВАЈУ ТОКОМ ШКОЛОВАЊА ЗА**

**ЕЛЕКТРИЧАРА - ЕЛЕКТРОИНСТАЛАТЕРА:**

|  |  |  |  |  |
| --- | --- | --- | --- | --- |
| **I РАЗРЕД** |  |  | **II РАЗРЕД** |  |
| ПРЕДМЕТ | ЧАС |  | ПРЕДМЕТ | ЧАС |
| 1.Српски језик  2. Енглески језик  3. Физичко васпитање  4. Математика  5. Информатика  6. Историја  7. Физика  8. Вјеронаука/култура религија | 3  2  2  3  2  2  2  1 |  | 1.Српски језик  2. Енглески језик  3. Физичко васпитање  4. Математика  5. Вјеронаука/култура религија | 2  2  2  2  1 |
| 9. Основи електротехнике  10. Техничко цртање  11. Електротехнички материјали  12. Електричне инсталације и освјетљење | 3  2  2  2 |  | 6. Основи електротехнике  7. Електричне инсталације и освјетљење  8. Електроника  9. Примјена рачунара у електротехници  10. Електрична мјерења  11. Електрични апарати и уређаји | 2  3  2  2  1+1  2 |
| 13. Практична настава | 5 |  | 11. Практична настава | 10 |
| УКУПНО 13 | 31 |  | УКУПНО 11 | 32 |

|  |  |
| --- | --- |
| **III РАЗРЕД** |  |
| ПРЕДМЕТ | ЧАС |
| 1.Српски језик  2. Енглески језик  3. Физичко васпитање  4. Демократија и људска права  5. Вјеронаука/ етика | 2  2  2  2  1 |
| 6. Електричне инсталације и освјетљење  7. Електроенергетске мреже и постројења  8. Основи предузетништва | 2  2  2 |
| 9. Практична настава | 15 |
| УКУПНО 9 | 30 |